

 LĒMUMS

Ādažos, Ādažu novadā

2024. gada 28. novembrī **Nr. 477**

**Par Ādažu novada Attīstības programmas (2021-2027) Rīcības plāna un Investīciju plāna aktualizāciju**

Valsts kontroles 2023. gada 17. maijs ziņojuma revīzijā Nr. 2.4.1-8/2022 “Vai pašvaldību veiktās darbības nodrošina iedzīvotāju līdzdalību un informētību?” sniegts ieteikums pašvaldībai veikt darbības iedzīvotāju viedokļa apzināšanai pirms sabiedrībai nozīmīgu lēmumu pieņemšanas. Iedzīvotāju viedokļi arī jāņem vērā aktualizējot pašvaldības attīstības programmu, tādā veidā mazinot risku, ka veiktās izmaiņas (iekļaujot jaunus vai izslēdzot kādu no esošajiem pasākumiem) nebūtu atbilstošas iedzīvotāju vajadzībām. Atbilstoši šim ieteikumam Ādažu novada pašvaldības Attīstības programmas (2021-2027) Rīcības plāna un Investīciju plāna aktualizētās redakcijas tika nodotas sabiedriskajai apspriešanai. Sabiedriskās apspriešana notika no 2024. gada 11. novembra līdz 26. novembrim. Sabiedriskās apspriešanas laikā tika saņemti 10 priekšlikumi, t.sk., 2 iesnieguma veidā, ko parakstīja 119 Ādažu novada iedzīvotāji (reģistrēts ar Nr. ĀNP/1-11-1/24/6390). Tika ņemt vērā 9 priekšlikumi, bet 1 – netika, jo pašvaldība Attīstības programmā neliek pasākumus, kuru īstenotājs nav pašvaldība, tās iestādes vai pašvaldības uzņēmumi, vai arī kuru viens no gala lietotājiem ir pašvaldība.

Pamatojoties uz Pašvaldību likuma 10. panta pirmās daļas 3. punktu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 22. un 73. punktu, Attīstības plānošanas sistēmas likuma 6. panta ceturto daļu, Teritorijas attīstības plānošanas likuma 12. panta trešo daļu, Ādažu novada domes 2021. gada 27. jūlija lēmumu Nr. 17 “Par Ādažu novada Attīstības programmas 2021.-2027. gadam un Vides pārskata par Ādažu novada Ilgtspējīgas attīstības stratēģijas aktualizāciju un Attīstības programmu apstiprināšanu”, Ādažu novada dome

**NOLEMJ:**

1. Apstiprināt Ādažu novada Attīstības programmas (2021.-2027.) aktualizēto Rīcības plānu (1.pielikums) un Investīciju plānu (2.pielikums).
2. Centrālās pārvaldes Attīstības un projektu nodaļai veikt lēmuma 1. punktā minēto dokumentu ievietošanu Teritorijas attīstības plānošanas informācijas sistēmā (TAPIS).
3. Centrālās pārvaldes Sabiedrisko attiecību nodaļai veikt lēmuma 1. punktā minēto dokumentu publicēšanu pašvaldības tīmekļvietnē [www.adazunovads.lv](http://www.adazunovads.lv).
4. Pašvaldības iestāžu un struktūrvienību vadītājiem organizēt aktualizētajos dokumentos noteikto uzdevumu izpildi.
5. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU